stanford-oval/wikipedia huggingface dataset:
Baseballin Euroopan-mestaruuskilpailujen B-sarja 2013
Ryhmä Wien

Wien, Itävalta
Ryhmä Wien > Alkusarja

| joukkue | Ot>  | V | H | AVG |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  Itävalta | 5 | 4 | 1 | .800 |  | - | 10-0 | 7-3 | 3-2 | 7-5 |
|  Venäjä | 5 | 4 | 1 | .800 | 6-4 |  | 6-7 | 7-3 | 6-1 | 13-3 |
|  Valko-Venäjä | 5 | 4 | 1 | .800 | - | - |  | - | - | - |
|  Slovakia | 5 | 2 | 3 | .400 | - | - | 2-10 |  | - | 11-5 |
|  Liettua | 5 | 1 | 4 | .200 | - | - | 5-6 | 3-11 |  | 10-0 |
|  Irlanti | 5 | 0 | 5 | .000 | - | - | 3-7 | - | - |  |
Ryhmä Wien > Loppuottelu

Itävalta -  Venäjä 2–3
Ryhmä Zürich

Zürich, Sveitsi
Ryhmä Zürich > Alkusarja

| joukkue | Ot>  | V | H | AVG |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  Iso-Britannia | 5 | 5 | 0 | 1.000 |  | - | 6-4 | - | 14-5 | - |
|  Ukraina | 5 | 3 | 2 | .600 | 2-4 |  | - | - | - | 14-6 |
|  Bulgaria | 5 | 3 | 2 | .600 | - | 4-6 |  | 10-3 | 3-2 | - |
|  Puola | 5 | 2 | 3 | .400 | 3-13 | 7-10 | - |  | - | - |
|  Sveitsi | 5 | 2 | 3 | .400 | - | 5-2 | - | 2-3 |  | 11-1 |
|  Slovenia | 5 | 0 | 5 | .000 | 0-12 | - | 5-6 | 4-12 | - |  |
Ryhmä Zürich > Loppuottelu

Ukraina -  Iso-Britannia 0–2
Ben Jones

Ben Jones on yhdysvaltalainen animaattori ja animaatio-ohjaaja, joka on työskennellyt enimmäkseen Cartoon Networkin esittämissä sarjoissa, kuten Teen Titansissa, Justice Leaguessa, Class of 3000:ssa ja Ben 10: Alien Forcessa. Hän aloitteli uraansa 1990-luvun alussa hahmojen suunnittelijana.
Filmografia > Elokuvat

Rautajätti (1999) – animaattori
Teen Titans: Trouble in Tokyo (2006) – ohjaus
Oikeuden Puolustajat: Uusi rintama (2008) – storyboard
Filmografia > Televisiosarjat

Wild C.A.T.S: Covert Action Teams (1994)
Mission Hill (2000–2002) – storyboard
The Ripping Friends (2001–2002) – storyboard
Harvey Birdman, Attorney at Law (2002) – ohjaus, storyboard
Mucha Lucha (2002–2003) – storyboard
Simpsonit (2004)
Teen Titans (2004–2006) – ohjaus, storyboard
Justice League (2004) – storyboard
Justice League Unlimited (2005) – storyboard
Foster's Home for Imaginary Friends (2006)
Legion of Super Heroes (2006–2007) – ohjaus
Class of 3000 (2006–2007)
Ben 10: Alien Force (2008–2010) – storyboard
Transformers: Animated (2008) – ohjaus
Batman – pelottomat (2008–2011) – ohjaus
DC Super Friends (2010) – storyboard
Ben 10: Ultimate Alien (2010–2011) – storyboard
The Avengers: Earth's Mightiest Heroes (2010) – storyboard
Aiheesta muualla

Ben Jones Internet Movie Databasessa. (englanniksi)
Gigglebug Entertainment

| Gigglebug Entertainment Oy |
| --- | --- |

Yritysmuoto:  Osakeyhtiö
Perustettu:  2013
Perustaja:  Anttu Harlin, Joonas Utti
Toimitusjohtaja:  Anttu Harlin
Kotipaikka:  Helsinki, Suomi
Tuotteet:  televisiosarjat
Liikevaihto:  10 787 000(2023)
Henkilöstö:  yli sata (2024)
Kotisivu:  gigglebugentertainment.com
Infobox OKNimi-testi OK: 
Gigglebug Entertainment Oy on suomalainen animaatioon keskittynyt tuotantoyhtiö. Se on kehittänyt ja tuottanut omia alkuperäissarjoja, kuten Kikattava Kakkiainen ja Keltainen lumimies, mutta on osallistunut myös erilaisiin yhteistuotantoihin. Kikattava Kakkiainen -brändillä on julkaistu myös pelejä, kirjoja, levyjä ja lastentapahtumia.
Historia > 2020–

Helmikuussa 2020 kerrottiin, että Nickelodeon International oli ostanut esitysoikeudet Best & Bester -animaatiosarjaan, jota Gigglebug Entertainment tuotti yhdessä lontoolaisen Eye Presentin kanssa. Sarja myytiin myös Ylelle ja se sai Creative Europen rahoitusta. Sarjassa oli 52 osaa. Keltainen lumimies-sarjan tuotanto aloitettiin kesällä. Utti toimi sarjan ohjaajana ja Harlin oli sen päätuottaja yhdessä Zodiak Kids Studion toimitusjohtaja Benoit di Sabatinon kanssa. Sarjan luovana tuottajana toimi Gigglebug Entertainmentin Lucy Pryke ja Zodiak Kidsin Gary Milne. Zodiak Kids sai sarjan kansainväliset jakeluoikeudet. Syksyllä kerrottiin, että MTV:n entinen toimitusjohtaja Jarkko Nordlund liittyy yhtiön hallitukseen. Keltainen lumimies -sarjasta kerrottiin julkisesti ensi kertaa lokakuussa, jolloin yhtiö kertoi tehneensä Disneyn kanssa sopimuksen 6–10-vuotiaille lapsille suunnatusta sarjasta. Sarjan tuottivat Gigglebug Entertainment, Yle, Zodiak Kids Studio Ranska ja Disney. 50-osaista Keltainen lumimies (The Unstoppable Yellow Yeti) -sarjaa aiottiin näyttää Disney+ -suoratoistopalveluissa Euroopassa,  Afrikassa ja Lähi-idässä. Sarja perustui Harlinin ja Utin luomaan hahmoon.  Kyseessä oli ensimmäinen kerta, kun Disney oli mukana tuottamassa suomalaista ohjelmaa. Sarjaa tehtiin kahden vuoden ajan Suomessa, Kanadassa, Ranskassa ja Isossa-Britanniassa. Lokakuussa 2020 yhtiöllä oli 15 työntekijää, mutta se suunnitteli palkkaavansa 25 työntekijää lisää kevääseen mennessä.
Toukokuussa 2021 Nickelodeon julkaisi The BeadBuds, Let's Jam! -animaatiosarjan, joka tehtiin Gigglebugin animaatiostudiolla. Harlin ja Utti toimivat sarjan tuottajina Mark Salisburyn kanssa.
Tammikuussa 2022 yhtiön operatiivisen johtoon nimitettiin Beth Parker, jonka kanssa Gigglebug Entertainment oli tehnyt yhteistyötä tämän työskennellessä Disneyllä. Harlin jatkoi yhtiön toimitusjohtajana. Keltainen lumimies julkaistiin Yle Areenassa heinäkuussa 2022. Yhtiö kertoi suunnittelevansa sadan uuden työntekijän palkkaamista, jota tarvittiin uuden Yhdysvaltoihin suuntautuvan tuotannon tekemiseen.
Vuonna 2023 yhtiöllä oli työn alla Nickelodeonin tilaama 26-osainen Super Duper Bunny League. Sarjakuvataiteilija Jamie Smartin teoksiin perustuvaa sarjaa oli tekemässä noin 150 henkilöä. Sarja oli tarkoitus julkaista Yhdysvalloissa vuonna 2024. Yhtiö alkoi tehdä myös aikuisille suunnattua sisältöä. Luksushotelliin sijoittuvaa Soap-animaatiosarjaa tehtiin uuden In Stiches -brändin alla. 20-osaisen sarjan pääosassa on Suds-niminen saippua. Sarja perustuu Gigglebugin animaattori Sasil Leiranan luomaan konseptiin ja sen käsikirjoittajina toimivat Tobi Wilson ja Paul Rice. Gigglebugin perustajat Harlin ja Utti tuottivat sarjaa. Yhtiön liikevaihto oli 10,8 miljoonaa euroa.
Vuonna 2024 yhtiössä tehtiin esimerkiksi Batman-sarjaa Amazonille ja Warner Brosille.
Organisaatio

Yhtiön perustajista Anttu Harlin toimii yhtiön toimitusjohtajana ja vastaavana tuottajana. Toinen perustaja Joona Utti on yhtiön luova johtaja. Tammikuussa 2022 yhtiön operatiiviseksi johtajaksi nimitettiin Beth Parker, joka oli aiemmin työskennellyt Disneyllä. Yhtiön luovana tuottajana toimii Lucy Pryke. Harlin, Utti, Parker ja Pryke muodostavat yhtiön strategisen johdon.   Vuonna 2024 yhtiöllä oli reilusti yli sata työntekijää, 22 maasta.
Tuotteet ja markkinat

Yhtiön asiakkaita ovat muun muassa Amazon Prime Video, Disney, Netflix, Nickelodeon ja Warner Bros. Heille tuotetaan lapsille suunnattuja animaatiosarjoja.
Tunnustuksia

Vuonna 2016 julkaistu debyyttialbumi DJ Kakkiainen voitti Emman
Vuonna 2017 Gigglebug Entertainment ja sen Best & Bester -sarja oli yksi viidestä Cartoon Forumin Producer of the Year -palkintoehdokkaasta ja Kikattava Kakkiainen oli yksi kolmesta ehdokkaasta Kultaisessa Venlassa lasten- ja nuortenohjelmien kategoriassa.
Vuonna 2018 julkaistu Kikattavan Kakkiaisen Juostaan diskoon! -levy oli Emma-ehdokas
Vuonna 2023 Gigglebug Entertainment oli yksi neljästä Vuoden tuottaja -ehdokkaasta Cartoon Forum Tributes -kilpailussa.
Julkaisuja > Pelit

Kikattava Kakkiainen -mobiilipeli (2013)
Giggle Tree -mobiilipeli (2015)
Gigglebug's Face Race -mobiilipeli (2016)
Best & Bester - Facebook-peli (2017)
Gigglebug's Infinity Puzzle -mobiilipeli (2020)
Julkaisuja > Animaatiosarjat

Kikattava Kakkiainen (2016).
Last Kids on Earth Atomic Cartoonsille
101 Dalmatian Street -sarjan konseptikehitys Disneylle ja joidenkin osien tuotanto (2018)
Best & Bester (suomeksi Eka & Helmi) -animaatiosarja Nickelodeon Internationalille
The BeatBuds, Let's Jam!  Nickelodon Internationalille (2021)
Keltainen lumimies -animaatiosarja (2022)
Super Duper Bunny League -animaatiosarja Nickelodeon Internationalille (2024)
Soap-sarja In Stitches -brändillä
Julkaisuja > Elokuvat

Merry Little Batman -elokuva sai ensiesityksensä joulukuussa 2023. Animaation on ohjannut Mike Roth ja käsikirjoittaneet Morgan Evans ja Jase Ricci. Sen animoinnista vastasivat Gigglebug ja italialainen Doghead Animation. Elokuvan tuotti Warner Bros. Animation ja se esitettiin Amazon Prime Videossa. Elokuva kertoo Bruce Waynen nuoresta pojasta Damianista, joka jää jouluna yksin Waynen kartanoon ja muuttuu pieneksi Batmaniksi.
Julkaisuja > Kirjat

Harlin & Utti: Kikattava Kakkiainen: naurunappikirja, 2015
Harlin & Utti: Kikattava Kakkiainen ja jymy-yllätys: metelinappikirja, 2016
Harlin & Utti: Kikattava Kakkiainen ja bändi: musiikkinappikirja, 2017
Harlin & Utti: Kikattava Kakkiainen ja Neiti Siilin avaruuskivi, 2018
Harlin & Utti: Kikattava Kakkiainen ja City-Kanin skeittilauta, 2018
Harlin & Utti: Kikattava Kakkiainen ja Herra Hirven hiekkalinna, 2019
Harlin & Utti: Kikattava Kakkiainen ja Setä Simarusinan käpygolf, 2020
Julkaisuja > Muut

Kikattava Kakkiainen: DJ Kakkiainen -CD, 2016
Kikattava Kakkiainen: Juostaan diskoon! -CD, 2018
Aamusatu : Kikattava Kakkiainen ja Kukkuluuruu -äänitallenne, 2019
Kikattava Kakkiainen -hahmon ympärille on tehty myös tapahtumia
Joonas Utti tekee giffejä Giphy-palveluun. Joulukuuhun 2019 mennessä niitä oli ladattu yli 800 miljoonaa kertaa
Aiheesta muualla

Viralliset kotisivut
Ylen aamu: Keltainen lumimies kapinoi sääntö-Suomea vastaan 5.7.2022
IMDB
Ben Johnson (jääkiekkoilija)

| Ben Johnson> Henkilötiedot |
| --- | --- |
Syntynyt: 7. kesäkuuta 1994 (ikä 30) Calumet, MI, Yhdysvallat
Kansalaisuus:   Yhdysvallat
Jääkiekkoilija
Lempinimi:  Benny
Pelipaikka:  vasen laitahyökkääjä
Maila:  vasen
Pituus:  183 cm
Paino:  85 kg
Seura
Seura:  HK Dukla Michalovce
Sarja:  Extraliga (Slovakia)
Pelaajaura
Pääsarjaura:  (2022–)
Aik. seurat:  Albany Devils (AHL) Orlando Solar Bears (ECHL) Adirondack Thunder (ECHL)  Cincinnati Cyclones (ECHL) Kansas City Mavericks (ECHL) HC Nove Zamky (SloEL)
NHL-varaus:  90. varaus, 2012 New Jersey Devils
Benjamin Johnson (s. 7. kesäkuuta 1994 Calumet, Michigan, Yhdysvallat) on yhdysvaltalainen jääkiekkoilija, joka pelaa Slovakian pääsarjassa Extraliga-joukkue HK Dukla Michalovcessa. Hän on pelipaikaltaan vasen laitahyökkääjä, mutta osaa pelata myös keskellä. Nykyään hän pelaa Slovakian Extraligan HC Nove Zamkyssä.
Ura

Johnson kävi High schoolin kotikaupungissaan Calumet High Schoolissa. USHL-joukkue Fargo Force varasi hänet 53. pelaajana kesällä 2010. Johnson jakoi kauden 2010–2011 päätteeksi koko osavaltion parhaalle high school -pelaajalle myönnettävän Michigan Mr. Hockey -palkinnon Wyandotte Roosevelt High'n Gerald Mayhew'n kanssa. Hänet valittiin myös sarjan ensimmäiseen tähdistökentälliseen ja palkittiin urheiluhenkisimpänä pelaajana Hobey Baker Character Awardilla. Samalla kaudella Johnson pelasi myös USHL:ää sekä hänet varanneessa Fargo Forcessa että Yhdysvaltain maajoukkueen kehitysohjelman mukana.
Kaudeksi 2011–2012 Johnson siirtyi varaamattomana pelaajana OHL-joukkue Windsor Spitfiresiin. Hänen tulokaskautensa toi runkosarjassa 38 tehopistettä. New Jersey Devils varasi Johnsonin kolmannella kierroksella 90. pelaajana NHL:n varaustilaisuudessa 2012. Kaudella 2012–2013 hän oli 20 osumallaan Spitfiresin kolmanneksi paras maalintekijä Brady Vailin kanssa. Kaudella 2013–2014 Johnson oli tehoilla 28+25=53 joukkueen kolmanneksi paras maalintekijä ja jakoi sisäisen pistepörssin kolmannen sijan Slater Koekkoekin kanssa. Pudotuspeleissä hän oli Spitfiresin paras pistemies ja maalintekijä tehoilla 4+2=6. OHL-kauden jälkeen, huhtikuussa 2014 Johnson siirtyi amatööritry-out -sopimuksella AHL-joukkue Albany Devilsiin, jossa hän pelasi viisi ottelua tehden yhden syöttöpisteen.
Toukokuussa 2014 Johnson teki kolmivuotisen tulokassopimuksen New Jersey Devilsin kanssa. Hän aloitti kauden 2014–2015 Albany Devilsin AHL-joukkueessa, jossa Johnson pelasi kauden aikana 28 runkosarjaottelua tehopistein 1+1=2. Maaliskuussa 2015 hänet lähetettiin ECHL-joukkue Orlando Solar Bearsiin, jonka vahvuudessa Johnson vietti valtaosan loppukaudestaan. Hän voitti pudotuspeleissä joukkueen sisäisen tehotilaston lukemalla +4. Kaudella 2015–2016 Johnson pelasi Alabny Devilsissa 16 ottelua tehopistein 5+2=7, mutta suurin osa hänen kevätkaudestaan eteni kuitenkin ECHL:n Adirondack Thunderissa.
Syyte seksuaalisesta hyväksikäytöstä

Syyskuussa 2016 Kanadan Ontarion Windsorissa järjestetyn 10 päivän mittaisen oikeudenkäynnin päätteeksi Johnson todettiin syylliseksi 16-vuotiaan tytön seksuaaliseen hyväksikäyttöön sekä pahoinpitelyyn. Rikos tapahtui maaliskuussa 2013 ontariolaisen baarin WC-tiloissa, jolloin Johnson pelasi vielä Windsor Spitfiresin OHL-joukkueessa. Baari-illan jälkeen hän oli pakottanut ala-ikäisen uhrin suuseksiin ennen kuin hän pahoinpiteli tytön. CTV Newsin mukaan uhrin kaverit todistivat, että tyttö oli ollut humalassa ja Johnsonin oli pitänyt tietää, ettei tyttö ollut suostunut seuranneisiin vaiheisiin. Hänet vapautettiin takuita vastaan. Johnson itse kuitenkin kiisti olleensa uhrin kanssa seksuaalisessa kanssakäymisessä. Syyttäjän mukaan väite ei kuitenkaan ollut todisteiden valossa uskottava. Syylliseksi toteamisen johdosta New Jersey Devils purki automaattisesti Johnsonin sopimuksen.
Muuta

Johnsonin serkku on hänen kanssaan AHL-joukkue Albany Devilsissa pelannut Blake Pietila.
Brian Patrick Ashby

Brian Patrick Ashby (10. marraskuuta 1923 Belfast – 5. kesäkuuta 1988) oli uusiseelantilainen roomalaiskatolinen piispa. Hänet vihittiin papiksi Christchurchin hiippakuntaan 1. tammikuuta 1950 ja nimitettiin sen johtoon 11. heinäkuuta 1964. Piispaksi vihkiminen seurasi 5. elokuuta. Pääkonsekraattorina toimi Peter Thomas McKeefry, jota avustivat James Michael Liston ja Owen Noel Snedden.
Ashby erosi tehtävistään Christchurchin piispana 4. heinäkuuta 1985. Hän osallistui Vatikaanin toiseen kirkolliskokoukseen.
CCCF:n Mestaruusturnaus

CCCF:n Mestaruusturnaus oli CONCACAFin edeltäjän CCCF:n järjestämä mestaruusturnaus Keski-Amerikan ja Karibian jalkapallomaajoukkueille. Ensimmäinen turnaus järjestettiin 1941 ja viimeinen 1961. Nykyään turnaus pelataan nimellä CONCACAF Gold Cup, jossa on mukana myös Pohjois-Amerikan joukkueet. Menestynein maa on Costa Rica seitsemällä mestaruudella.
Turnaukset

| Vuosi | Isäntämaa | Voittaja | Toinen | Kolmas | Neljäs |  |
| --- | --- | --- | --- | --- | --- | --- |
| 1941 |  Costa Rica |  Costa Rica |  El Salvador |  Curaçao |  Panama |  |
| 1943 |  El Salvador |  El Salvador |  Guatemala |  Costa Rica |  Nicaragua |  |
| 1946 |  Costa Rica |  Costa Rica |  Guatemala |  Honduras |  El Salvador |  |
| 1948 |  Guatemala |  Costa Rica |  Guatemala |  Panama |  Alankomaiden Antillit |  |
| 1951 |  Panama |  Panama |  Costa Rica |  Nicaragua | † |  |
| 1953 |  Costa Rica |  Costa Rica |  Honduras |  Guatemala |  Alankomaiden Antillit |  |
| 1955 |  Honduras |  Costa Rica |  Alankomaiden Antillit |  Honduras |  El Salvador |  |
| 1957 |  Curaçao |  Haiti |  Curaçao |  Honduras |  Panama |  |
| 1960 |  Kuuba |  Costa Rica |  Alankomaiden Antillit |  Honduras |  Suriname |  |
| 1961 |  Costa Rica |  Costa Rica |  El Salvador |  Honduras |  Haiti |  |

† Vuonna 1951 turnaukseen osallistui vain 3 joukkuetta
Kuvaaja osallistujen määristä mestaruusturnauksissa.
Autoilu

Citroën Méhari Belgiassa
Autoilu eli henkilöautoilu tarkoittaa auton, usein nimenomaan yksityisen henkilöauton käyttämistä kulkuvälineenä.
Autoilu Suomessa

Suomessa on rekisterissä yli 2,6 miljoonaa henkilöautoa, joista yli 2 miljoonaa yksityiskäytössä. Autojen määrä on kasvanut 1990-luvun alusta noin kolmanneksen. Kakkosautojen määrä on kasvanut huomattavasti – 32 prosenttia suomalaisista elää kotitalouksissa, joissa on vähintään kaksi autoa. Alle 17 prosenttia suomalaisista elää kotitalouksissa, joissa ei ole henkilöautoa.
Suomessa valtio rakentaa ja ylläpitää teitä verovaroilla, joista auto- ja polttoaineverot kattavat ylijäämäisesti tieliikenteen menot. Veroja kerätään vuonna 2010 yli 6 miljardia ja tieliikenteen menot ovat yhden miljardin luokkaa. Tieliikenne on siten merkittävä verotulojen lähde valtiolle.
Suomen hallituksen linjausten mukaan yhdyskuntarakennetta on kehitettävä siten, että henkilöautoilun tarve on mahdollisimman vähäinen ja yksityisautoilua on vähennettävä siellä, missä se on järkevää ja mahdollista, eli lähinnä kaupungeissa.
Yhteiskäyttöautoilu

Yhteiskäyttöauto on auto, jonka omistaa yksityishenkilö, yritys tai muu yhteisö, ja joka on yrityksen asiakkaiden tai yhteisön jäsenten käytettävissä. Yhteiskäyttöautoilu eroaa perinteisestä autonvuokrauksesta siten, että yhteiskäytössä olevan auton voi vuokrata lyhyeksikin aikaa ja asiakas yleensä itse huolehtii omatoimisesti ohjeiden mukaan auton noudosta ja palautuksesta mihin vuorokauden aikaan tahansa.
Suomessa yhteiskäyttöautoja tarjoaa muun muassa 24Rent noin 400 auton kalustolla. Vertaisvuokrausta eli yksityisten ihmisten välistä yhteiskäyttöpalvelua tarjoava Blox Car toimii ympäri Suomea. Blox Car palveluun on lisätty yli 1000 yksityisten ihmisten omistamaa autoa.
Yhteiskäyttöautoilu on ekologisempi vaihtoehto perinteiselle autoilulle, kun yksittäisen auton käyttöaste nousee ja autoja tarvitsee valmistaa vähemmän. Yksityisten välinen vuokraus on auton omistajalle myös kannattavaa rahallisesti.
Autoilu ja ilmaston lämpeneminen

Henkilöautoilu tuottaa pääkaupunkiseudun CO2-päästöistä noin 13 %, autoilun päästöjen vähentäminen 20 % vähentäisi kokonaispäästöjä 2,6 %. Henkilöautoilun asemaa ilmaston lämpenemiseen voidaan verrata myös joukkoliikenteeseen. Hiilidioksidipäästöt voidaan muuntaa dieselpolttoaineen kulutukseksi jakamalla CO2-arvo luvulla 26. Tällöin voidaan verrata henkilöauton ja joukkoliikenteen polttoaineenkulutusta.
Autoilu ja ilmaston lämpeneminen > Kulkutavan mukaan

| 0 | 1 | 2 |
| --- | --- | --- |
| Kulkuväline | CO2 (g/km/hlö) | Diesel (l/100 km/hlö) |
| Metro | 26 | 1,0 |
| Sähköauto | 39 - 60 | 1,5 - 2,3 |
| Raitiovaunu | 55 | 2,1 |
| Hybridiauto (Toyota Prius) | 80 | 3,1 |
| Bussi | 83 | 3,2 |
| Henkilöauto (VW Passat 1.9 TDI) | 112 | 4,3 |
| Henkilöauto (Dsl ka.Trafia 1/2010) | 116 | 4,5 |
Autoilu ja ilmaston lämpeneminen > Henkilömäärän mukaan

| 0 | 1 | 2 |
| --- | --- | --- |
| Kulkuväline | CO2 Kulutus (g/km/hlö) | Kulutus (l/100 km/hlö) |
| Metro | 26 | 1,00 |
| Skoda Fabia TDI, 4 hlö | 27 | 1,04 |
| Skoda Fabia TDI, 3 hlö | 36 | 1,38 |
| Sähköauto (1,3 hlö) | 50 | 1,92 |
| Raitiovaunu | 55 | 2,12 |
| Skoda Fabia TDI, 2 hlö | 55 | 2,12 |
| Bussi | 83 | 3,19 |
| Skoda Fabia TDI, 1,3 hlö | 84 | 3,23 |
| Skoda Fabia TDI, 1 hlö | 109 | 4,19 |
HKL:n tutkimustietojen mukaan henkilöautossa on Helsingin rajalla keskimäärin 1,3 henkilöä.
Skoda Fabia TDI, CO2: 109 g/km
Sähköllä toimivien liikennevälineiden vaatima sähköntuotanto tuottaa myös käytettyä ydinpolttoainetta 0,5 mg/kWh.
Bussin hiilidioksidipäästöt ovat keskimäärin 822 g/km, joten päästö/matkustaja riippuu suuresti matkustajamäärästä. Lähes tyhjänä ajava bussi tuottaa enemmän päästöjä matkustajaa kohden kuin henkilöauto. Suomessa ensirekisteröityjen autojen keskimääräinen hiilidioksidipäästö on 124 g/km.
Toisaalta kaikki liikkuminen kuluttaa energiaa, polkupyöräillen hiilidioksidipäästöt ovat 21 g/km.
Liikenneturvallisuus

On kolme päätapaa, joilla autoilun turvallisuutta voidaan mitata:
Tieliikennekuolemat ovat maailmanlaajuisesti pääasiallinen syy tapaturmaisiin kuolemiin. Tieliikenneonnettomuuksiin luetaan myös sellaisia onnettomuuksia, joissa osallisena ei aina ole auto, kuten moottoripyöräonnettomuudet..
Liikenneturvallisuus > Liikenneturvallisuus Suomessa

Suomen liikenneturvallisuuden kehitys on Euroopan kärkeä. Vuonna 2009 tieliikenteessä menehtyi 18 prosenttia edellisvuotta vähemmän. Tieliikenteessä (mukaan lukien joukko- ja hyötyliikenne) tapahtui vuonna 2009 hieman alle 300 kuolemantapausta ja noin 8 000 loukkaantumista. Kuolemantapausten määrä näyttäisi olevan laskussa, sillä esimerkiksi vuonna 2007 niitä oli vielä 380. Lukua voi suhteuttaa siihen, että Suomessa kuolee vuosittain kaatumalla ja liukastumalla yli 1000 ihmistä. Rattijuopot aiheuttivat vuonna 2009 68 kuolemantapausta. Kuolonkolareiden suurimpia onnettomuustyyppejä ovat kohtaamisonnettomuudet sekä tieltä suistumiset.
Liikenteen seurauksena kuolee myös erilaisia villieläimiä, kuten hirvieläimiä ja suurpetoja. Erityisesti moottoriteiden varsille on hirvivaaran vuoksi asennettu hirviaitoja. Suomessa tapahtuu vuosittain n. 1300 hirvikolaria. Autoilijan kuolemaan johtaneita onnettomuuksia on vuosittain noin kymmenen. Viime vuosina hirvikolarikuolemien määrä on laskenut neljään viiteen.
Autoilun haitta- ja hyötypuolia > Kulut ja hyödyt

Yhteiskunnallisia hyötyjä ovat autoilun tuottamat verotulot, kustannuksia ja haittoja ovat teiden ylläpito ja niiden viemä maa-alue. Yhteiskunnalliset hyödyt voivat olla taloudellisia hyötyjä, kuten autoteollisuuden tuoma työpaikkojen ja varallisuuden lisääntyminen, vaihtoehtoinen liikkumistapa, lomailun ja matkailun tuoma yhteisön hyvinvointi ja valtiontaloudelle rahaa tuovat ajoneuvoverot. Ihmisten joustava liikkumismahdollisuus paikasta toiseen aiheuttaa yhteiskuntaan pitkälle meneviä vaikutuksia.
Autoilun haitta- ja hyötypuolia > Ympäristöhaitat

Moottoriajoneuvot (henkilöauto, linja-auto, kuorma-auto) kuluttavat käyttövoimasta riippuen bensiiniä, dieseliä tai maakaasua. Nämä ovat fossiilisia polttoaineita, joiden palamisen seurauksena syntyy pakokaasupäästöinä muun muassa hiilidioksidia, typen oksideja, häkää ja nokea. Myös biodieselin tai biokaasun palaessa syntyy samoja palamistuotteita. Hiilidioksidi ja monet typen oksideista ovat kasvihuonekaasuja. Typen oksidit aiheuttavat muun muassa happosateita ja vaurioittavat kasvien lehtiä ja neulasia. Moottoriajoneuvojen aiheuttamia pienhiukkaspäästöjä ovat noki sekä tienpinnasta, renkaista ja jarruista kulumisen seurauksena irtoavat pienet partikkelit. Erityisesti keväisin tieliikenne lisää ilman pienhiukkasten määrää, sillä renkaat ja niiden alla hioutuva hiekka kuluttavat tien pintaa voimakkaasti.
Keskimäärin nykyaikaiset henkilöautot ovat 75-prosenttisesti kierrätettäviä ja kierrätysteräksen käyttö auttaa vähentämään energiankäyttöä ja saasteita.
Autoilun haitta- ja hyötypuolia > Terveyshaitat

Autoilun, joukkoliikenteen ja energiatuotannon aiheuttamilla typenoksidi-, häkä- ja hiukkaspäästöillä on monia haitallisia terveysvaikutuksia, ja ne aiheuttavat myös ihmisten ennenaikaista kuolleisuutta. Typenoksidipäästöistä terveyshaittoja tuottaa eniten typpidioksidi, joka tunkeutuu syvälle hengitysteihin ja aiheuttaa oireita erityisesti lapsille ja astmaatikoille. Typenoksidit tuottavat myös alailmakehän otsonia, joka aiheuttaa silmien, limakalvojen ja hengityselinten ärsytystä, mahdollisesti myös lisääntynyttä kuolleisuutta. Myös pienhiukkaspäästöt aiheuttavat huomattavia terveysongelmia. On arvioitu, että Suomessa liikenteen pienhiukkaspäästöt aiheuttavat vuosittain satojen ihmisten ennenaikaisen kuoleman ja tuhansien sairastumisen, lähinnä hengitystiesairauksiin.
WWF:n mukaan liikennepäästöjä tulee vähentää ensisijaisesti joukkoliikenteellä ja kevyellä liikenteellä, nopeusrajoituksilla, ruuhkamaksuilla ja tehokkaammilla autoilla mukaan lukien uusiutuviaan energiaan perustuvat sähköautot.
Aiheesta muualla

Yle Oppiminen: Autoilun historia Suomessa.
Vakava auto-onnettomuus
Frappe Charts

Frappe Charts on avoimen lähdekoodin JavaScript-kirjasto, jonka avulla voi helposti luoda erilaisia kaaviota ja kuvaajia.